Dekáda kostí a kĺbov.

Dekáda kostí a kĺbov  je globálna celosvetová iniciatíva, ktorej cieľom je zvýšiť povedomie o problematike chorých s muskuloskeletálnymi chorobami, zlepšiť starostlivosť venovanú týmto pacientom a vytýčiť budúce výskumné priority.
Dekáda má osobnú podporu Kofiho Annana (OSN), Dr.G.H. Bruntladovej (SZO) a Svetovej banky. Riadici výbor menoval národných koordinátorov. Pre SR bol menovaný prof. MUDr. František Makai, DrSc.
Ciele projektu.  
Hlavný cieľ dekády:  Udržuj ľudí v pohybe!
1.	Zvýšiť informovanosť spoločnosti o rastúcej závažnosti a dôsledkoch muskuloskeletálnych ochorení.
2.	Vypracovať finančne efektívne stratégie prevencie a liečby so zintenzívnením výskumu v tejto oblasti.
3.	Zlepšiť kvalitu života pacientov implementáciou nových  liečebných postupov.
4.	Povzbudiť pacientov k aktívnej účasti na rozhodovacích procesoch týkajúcich sa starostlivosti o nich.
Dosiahnutie týchto cieľov si vyžaduje širokú spoluprácu orgánov štátnej správy, médií, vedeckej, odbornej a laickej verejnosti.

Rozpracovanie cieľov:

A.	Zvýšiť povedomie o rastúcej závažnosti muskuloskeletálnych ochorení.
Stratégia
-	ukázať súčasnú prevalenciu, incidenciu a závažnosť muskuloskeletálnych chorôb a poukázať na ich finančnú náročnosť,
-	v rámci medzinárodného monitorovacieho projektu zozbierať údaje z viacerých krajín,
-	informovať o predpokladanom vzostupe prevalencie do roku 2010.

Špecifický cieľ 
-	získať 100 členských krajin participujúcich na projekte do roku 2002.

B. Zlepšiť prevenciu muskuloskeletálnych chorôb a motivovať spoluúčasť pacientov na  edukačných programoch.
Stratégia:
-	iniciovať edukačné kampane a kampane na zvýšenie povedomia o muskuloskeletálnych chorobách,
-	dosiahnuť národný a medzinárodný konsenzus o stratégii prevencie hlavných muskuloskeletálnych chorôb,
-	vytvoriť cielené postupy pre pacientov a tým im umožniť aktívne sa zapájať do prevencie   a  liečby vlastnej choroby.
Špecifický cieľ:
-	vytvoriť vo všetkých zúčastnených krajinách verejné a pacientské edukačné programy.
C. Zintenzívniť výskum prevencie, diagnostiky a liečby muskuloskeletálnych chorôb.
Stratégia:
-	v spolupráci s národnými grantovými agentúrami a sponzormi zvýšiť výskumné úsilie venované muskuloskeletálnym chorobám,
-	zabezpečenie edukácie pacientov o potrebe pohybovej aktivity a aplikácia rôznych foriem terapeutických postupov FBLR za určitých štandartných podmienok a to už v období prvých funkčných porúch. Terapeutické postupy využívané vo FBLR sú významným faktorom v prevencii a liečbe početnej skupiny muskuloskeletálnych, vertebrogénnych a iných ochorení pohybového aparátu (napr. aj využívanie akupunktúry a pod.).
Špeficiký cieľ:
-	zvýšiť finančné prostriedky  na výskum muskuloskeletálnych chorôb.

D. Zlepšiť diagnostiku a terapiu muskuloskeletálnych chorôb.
Stratégia:
-	zlepšenie edukácie o muskuloskeletálnych chorobách.
Špecifický cieľ:
-	do osnov lekárskych fakúlt zahrnúť aspoň 6-mesačný blok venovaný muskuloskeletálnym chorobám s cieľom zlepšiť diagnostické schopnosti praktických lekárov a iných špecialistov,
-	v diagnostike a terapii muskuloskeletálnych chorôb vychádzať z evidence - based medicine,
-	vyvinúť a uviesť do praxe chorobu modulujúce lieky s menšími vedľajšími účinkami,
-	vyvinúť a uviesť do praxe viac modalít biologickej liečby,
-	vyvinúť a uviesť do praxe bezpečnejšie chirurgické postupy.
Špecifický cieľ:
-	25% redukcia očakávaného vzostupu osteoporotických zlomenín,
-	25% redukcia očakávaného vzostupu výskytu deštrukcie kĺbov u chorôb kĺbov,
-	25% redukcia očakávaného vzostupu závažných úrazov,
-	-25% redukcia očakávaného vzostupu nepriamych zdravotníckych nákladov na muskuloskeletálne choroby.

Vybrané choroby Dekády.
Muskuloskeletálne choroby sú najčastejšou príčinou závažnej dlhotrvajúcej bolesti a fyzickej disability. Postihujú milióny ľudí na celom svete. Odhaduje sa, že celosvetovo je viac ako 355 miliónov ľudí, ktorých každodenný život je obmedzovaný a znevýhodňovaný práve pre muskuloskeletárne choroby.
Za hlavné choroby, ktorým sa má venovať počas Dekády zvýšená pozornosť boli celosvetovo vybrané nasledovné choroby:
1. Choroby kĺbov (osteoartróza, reumatoidná artritída),
-   tvoria takmer polovicu všetkých chronických ochorení u osôb nad 65 rokov.
2. Osteoporóza,
-	40% žien vo veku nad 50 rokov utrpí osteoporotickú zlomeninu, - je predpoklad, že      incidencia fraktúr sa  počas nasledujúcej dekády zdvojnásobí.
3. Choroby chrbtice,
-	predstavujú druhú najčastejšiu príčinu práceneschopnosti.
4. Závažné úrazy končatín,
-	je predpoklad, že 25% finančných nákladov zo zdravotníctva v rozvojových krajinách bude použitých na liečbu závažnách úrazov končatín.
5. Znetvorujúce a vrodené muskuloskeletálne choroby u detí,
-	výrazne obmedzujú fyzický a psychický vývoj mladej generácie ( napr. stavy po úrazoch spôsobených nášlapnými mínami).
Každá z členských krajín projektu si vytvorí vlastnú prioritu a zameria sa na choroby podľa vlastného uváženia a vlastných potrieb.

Garancie projektu.
Garancie projektu môžu byť zabezpečené na rôznej úrovni:
-	SZO, OSN,
-	vlády členských krajín,
-	profesné lekárske organizácie,
-	pacientské združenia.
Jednotlivé krajiny vytvoria národnú akčnú sieť na čele s národným koordinátorom. V súčasnosti je vytvorená takáto sieť v 39 krajinách. V SR zatiaľ národná akčná sieť nie je vytvorená.
Finančné zabezpečenie projektu.
Predpokladá sa podpora cestou výskumných grantov, príspevkov od sponzorov a od národných vlád (zvlášť v preventívnych a edukačných programoch).

Rozpracovanie na podmienky SR:

1.	Vytvorenie národnej akčnej siete. 
 Národný koordinátor - Prof.MUDr.F. Makai,DrSc.
 Účastníci:
-	pacientské organizácie - Liga proti reumatizmu, Únia proti osteoporóze, Slovenská humanitná rada, Slovenský zväz telesne postihnutých, a pod.,
-	profesné lekárske organizácie - Slovenská ortopedicko - traumatologická spoločnosť, Slovenská reumatologická spoločnosť, Slovenská spoločnosť pre osteoporózu, Slovenská spoločnosť FBLR,
-	sponzori - farmaceutické firmy, potravinárske firmy, kúpeľné organizácie,
-	spolupracujúce organizácie: Národné centrum podpory zdravia začlenené do ŠZÚ, Ústav zdravotníckych informácií a štatistiky, 
-	zdravotné a komerčné poisťovne,
-	vláda (MZ SR).

2.	Prihlásenie sa  k projektu oficiálnymi predstaviteľmi štátu.
Napr. prezident SR, premiér SR, vláda SR, alebo minister zdravotníctva. 
V prípade, že sa Slovenská republika pripojí k Dekáde kostí a kĺbov bude potrebné podobne ako v prípade  krajín, ktoré sa už prihlásili k dekáde kostí a kĺbov, zabezpečiť podpísanie  „Deklarácie“., ktorá je uvedená v prílohe.

3.	Definovanie národných priorít:
 Úloha národného koordinátora a národnej akčnej siete.
 Na základe doterajších poznatkov a klinickej praxe v SR považujeme za najaktuálnejšie riešenie problematiky nasledovných chorôb:

 A/ osteoporóza
 	K dispozícii sú epidemiologické ukazovatele, svedčiace o náraste výskytu osteoporotických zlomenín v SR. Súčasne sú známe vysoké náklady na liečbu manifestnej osteoporózy a preto je potrebné zlepšiť a zefektívniť diagnostiku a zracionalizovať terapiu.
 Prostriedok:
-	prijať odborné usmernenie pre diagnostiku a liečbu osteoporózy v SR, 
-	vypracovať štandartné diagnostické a terapeutické postupy,
-	v rámci zlepšenej osvety získať ohrozenú populáciu na zlepšenie prevencie a  propagáciu                                                                     zdravého životného štýlu,
-	zlepšiť propagáciu mliečnych výrobkov, umožniť výrobcom mliečnych výrobkov lepší prístup do reklamy v masovokomunikačných prostriedkoch.
B/ choroby kĺbov - osteoartróza, reumatoidná artritída
Predpokladá sa vysoká prevalenia uvedených ochorení. Posledné epidemiologické štúdie sú však staré 30 rokov. Ide o ochorenia s vysokou invalidizáciou. V preskripcii liekov využívaných v liečbe uvedených ochorení sú na prvých miestach nesteroidné antireumatiká.
 Prostriedok:
-	vykonať prevalenčnú štúdiu výskytu osteoartrózy a reumatoidnej artritídy v SR,
-	zlepšiť postavenie chorých na uvedené choroby s prihliadnutím na Manifest reumatických pacientov (viď v prílohe)
-	dobudovanie siete pre zabezpečenie komplexnej starostlivosti o pacientov s vyššie uvedenými ochoreniami podľa príslušných normatív v SR, s dôrazom na ambulantnú starostlivosť.

C/ choroby chrbtice
 	Vertebrogénny syndróm, nezápalové ochorenia chrbtice, a radikulopatie majú najvyšší podiel na práceneschopnosti z muskuloskeletálnych chorôb. Majú 51% podiel na hospitalizáciách, 48% podiel na celkovej invalidizácii a 59% podiel na čiastočnej invalidizácii.

4.	Vypracovanie akčného plánu na jednotlivé roky.

Doterajšie aktivity:
-	Založenie Slovenskej únie proti osteoporóze v decembri 1999.
-	Tlačová konfenrencia na úvod Dekády (17.5.2000)
-	Články v časopisoch (Medicínsky monitor, Rheumatológia, Zdravotnícke noviny),
-	prednášky v rámcii kongresov a sympózií jednotlivých odborných spoločností  (III.Stredoeuropský reumatologický kongres v apríli  2000, Spolok bratislavských lekárov v máji 2000)
-	Svetový deň artritídy (12.október 2000)
-	Svetový deň osteoporózy (20.október 2000)
-	10. výročie Ligy proti reumatizmu (26.október 2000)
-	Siťajov predvianočný seminár (5-6. december 2000)